天下古今成敗之林，若是其莽然不一途也。要其何以成，何以敗？曰：有毅力者成，無毅力者敗。
蓋人生歷程，大抵逆境居十之六七，順境居十之三四，而順逆兩境，又常相間以迭乘。無論事之大小，必有數次乃至十數次之阻力。
阻力雖亦有大有小，而要之無可避免者也。其在立志不堅之士，始固曰吾預云云，吾預云云者，其意以為天下事固易也，及驟試焉，而阻力以來，頹然喪氣矣！或則乘一時之客氣，免過此一關，再遇之而退矣。其較強者遇三四次而退，上焉者遇五六次而退。凡事愈大，阻力愈多，欲衝破之亦愈難。非其強毅之人，未有能堅持到底者也。
夫惟遭挫折而不退，小逆之後，必有小順；大逆之後，必有大順。盤根錯節之盡除，自有迎刃而解之一日。旁觀者徒豔羨其功之成，以為是乃幸運，天將有以寵彼也；而己則蹇於遭逢，故所能就不彼若也。庸詎知所謂眼蹇運幸運，彼皆與我同之；彼能征服此蹇運，利用此幸運，而我不能，即彼成我敗由所判也。譬如操舟，以兼旬之期，行千里之地，其間風潮順逆，常相參伍。彼以堅毅忍耐之力，冒逆風逆潮而勝過之，復從容以度其順時；我則或一日而反焉，故彼案終不可達也。
孔子曰：『譬如為山，未成一簣，止，吾止也。譬如平地，雖覆一簣，進，吾往也。』孟子曰：『有為者，譬如掘井；掘井九仞，而不及泉，猶為棄井也。』成敗之數，觀此而已！
深深的呼吸一口氣，頓時感到無比清晰自然!因為眼前所見所遇不是真~!而是過眼雲煙。